open-index/open-wikipedia-markdown huggingface dataset:
लंदन स्कूल ऑफ़ इकोनॉमिक्स

**लन्दन स्कूल ऑफ इकनॉमिक्स** (आधिकारिक नाम ' लन्दन स्कूल ऑफ इकनॉमिक्स ऐण्ड पॉलिटिकल साइन्स') लन्दन में स्थित एक सार्वजनिक विश्वविद्यालय है। यह लन्दन विश्वविद्यालय का एक भाग है। इसकी स्थापना १८९५ में हुई थी। यह संस्था सन १९०० में लन्दन विश्वविद्यालय में सम्मिलित हुई। वर्ष २००८ से यह अपनी स्वयं की उपाधि (डिग्री) प्रदान कर रही है।  

## सन्दर्भ

## बाहरी कड़ियाँ
* लंदन स्कूल आफ इकोनॉमिक्स कैम्पस टूर

श्रेणी:अर्थशास्त्र के विद्यालय
द्रव्यमान-ऊर्जा समतुल्यता

भौतिकी में, **द्रव्यमान-ऊर्जा समतुल्यता** (mass–energy equivalence) के सिद्धान्त के अनुसार यदि किसी वस्तु में कुछ द्रव्यमान है तो उसमें उसके तुल्य एक ऊर्जा होती है और यदि उसमें कुछ ऊर्जा है तो उसके तुल्य एक द्रव्यमान होता है। द्रव्यमान और ऊर्जा, अलबर्ट आइंस्टीण के निम्नलिखित सूत्र से एक दूसरे से सम्बन्धित हैं-

E=mc^2

श्रेणी:ऊर्जा
अर्थात यदि १ kg द्रव्यमान की क्षति होती हैं तो उसके समतुल्य ९×१०१६ जुल ऊर्जा मुक्त होता हैं। यही कारण है कि सूर्य निरंतर रूप से द्रव्यमान क्षति के कारण अपार रूप से प्रकाश तथा उष्मीय ऊर्जा उत्सर्जित कर रहा हैं। पृथ्वी प्रति सेकंड सूर्य की जितनी ऊर्जा अवशोषित करती हैं, उतनी ऊर्जा से एक ट्रेन लगातार दश वर्षो तक बिना रुके चलाई जा सकती हैं। स्वाभाविक है कि ऊर्जा के इतने अपार रूप से हुए अवशोषण से पृथ्वी का द्रव्यमान सदियो से बढ़ रहा है। लेकिन पृथ्वी के द्रव्यमान के सापेक्ष यह उपेछणीय हैं।
गौतम रोड़े

**गौतम रोड़े** एक प्रसिद्ध भारतीय फिल्म और टेलिविजन कलाकार हैं। उनका जन्म 14 अगस्त 1977 को नई दिल्ली में हुआ।

## अभिनय
### फिल्मे
अनर्थ , अक्सर 2
### टेलिविजन धारावाहिक
* सरस्वतीचंद्र, 
*सूर्यपुत्र कर्ण
*महाकुम्भ: एक रहस्य एक कहानी 
*काल भैरव रहस्य 2
*जुर्म और जज़्बात

## व्यक्तिगत जीवन

## पुरुस्कार

## सन्दर्भ

श्रेणी:भारतीय अभिनेता
श्रेणी:1977 में जन्मे लोग
श्रेणी:दिल्ली के लोग
श्रेणी:जीवित लोग
1948 ग्रीष्मकालीन ओलंपिक पदक तालिका

## पदक तालिका

आईओसी के पदक की संख्या के आधार पर यह 1948 ग्रीष्मकालीन ओलंपिक के पदक की पूरी तालिका है। यह रैंकिंग एक राष्ट्र द्वारा अर्जित स्वर्ण पदकों की संख्या से क्रमबद्ध है। रजत पदक की संख्या को ध्यान में रखा जाता है और उसके बाद कांस्य पदक की संख्या। यदि, उपर्युक्त के बाद, देश अभी भी बांध रहे हैं, समान रैंकिंग दी गई है और उन्हें वर्णानुक्रम में सूचीबद्ध किया गया है। यह जानकारी आईओसी द्वारा प्रदान की गई है। हालांकि, आईओसी किसी भी रैंकिंग प्रणाली को मान्यता या पुष्टि नहीं करता है।

जिमनास्टिक की घटनाओं में पुरुषों के पॉमेल घोड़े के लिए पहले तीन एथलीट थे, पावो आल्टनन, विक्को हहतनैनन और हीकी स्वेलेनेंन ने सभी को एक ही समारोह में फिनलैंड के लिए स्वर्ण पदक प्राप्त करते हुए, जबकि कोई रजत या कांस्य पदक नहीं दिया गया था। इस बीच, पुरुषों की तिजोरी में, तीन एथलीटों को संयुक्त तीसरे स्थान पर समाप्त किया गया था और उन्हें प्रत्येक कांस्य पदक से सम्मानित किया गया, जिसके परिणामस्वरूप उस एक समारोह के लिए पांच पदक निकाल दिए गए।

मेक्सिको और पेरू ने अपना पहला स्वर्ण पदक जीता।

श्रेणी:ओलम्पिक खेल
जुझारसिंह बुन्देला

**जुझारसिंह बुंदेला**, ओरछा के राजा वीरसिंह देव के पुत्र थे। 

जहाँगीर शासन के अंतिम काल में इन्हें राजा की उपाधि मिली और ये चार हजारी मंसबदार बने। सन् १६२७ ईo शाहजहाँ ने इन्हें उपहारों से सम्मानित किया। किंतु कुछ समय पश्चात् अशुद्ध करलेखा की शाहजहाँ द्वारा जाँच किए जाने की सूचना से डरकर ये आगरे से भागकर ओरछा चले गए। वहाँ अपनी सैन्य शक्ति बढ़ाने लगे। जब जहांगीर को ये समाचार ज्ञात हुआ तो उसने सेनाएँ भेजकर ओरछा में घेरा डलवा दिया। फलत: युद्ध हुआ, किंतु 'एरिच' दुर्ग बादशाही सेनाओं के अधिकार में आ जाने से जुझारसिंह के पराजय की संभावना उत्पन्न हो गई। तब इन्होंने महावत खाँ की शरण में जाकर, जो बादशाही सेना के एक भाग का नेतृत्व कर रहा था, क्षमा माँगी। महावत खाँ इन्हें शाहजहाँ के दरबार में ले आया। शाहजहाँ ने इन्हें क्षमा कर दिया। 

शाहजहाँ जब खानजहाँ लोदी और निजामुल्मुल्क पर आक्रमण करने के उद्देश्य से दक्षिण की ओर गया तब यह भी दक्षिण के सूबेदार आज़म खाँ के साथ नियुक्त हुए। तत्पश्चात् ये चंदावल में नियुक्त हुए। दक्षिण प्रांत पूर्णतः: विजित होने पर कुछ दिनों के लिये अपने देश चले गए। देश पहुँचने पर इन्होंने चौरागढ़ दुर्ग पर आक्रमण कर उसे जीत लिया। जब जहांगीर को यह सूचना मिली तो उसने एक आदेश जुझारसिंह के लिये जारी किया कि विजित प्रांत और कोष की संपत्ति का बहुत बड़ा भाग बादशाह को सौंप दे। किंतु वह टाल गए और अपने पुत्र को भी, जो दक्षिण में था, बुलवा लिया। शाहजहाँ ने उन्हें दंडित करने के लिये सेनाएँ भेजीं। वह अपने पुत्र के साथ सारा सामान लिये इधर से उधर भागते फिरते रहे। इस बीच इनका बहुत सा बहुमूल्य सामान इनसे छिनता गया। किंतु अपने पुत्र विक्रमाजीत सिंह के साथ ये जंगलों में छिपे रहे। सन् १६४४ ईo में देवगढ़ के गोंड़ और भीलों ने इन दोनों को मार डाला। खानेदौराँ ने दोनों के सर कटवाकर बादशाह के पास भिजवा दिए। चौरागढ़ के कोष से प्राप्त १ करोड़ रुपया भी दरबार में भेज दिया गया।

## सन्दर्भ

## इन्हें भी देखें
*साहिबजादा जुझार सिंह

श्रेणी:भारत के राजा
श्रेणी:ओरछा राज्य
जूट जाति

right|thumb|300px|जूट जाति की मातृभूमि जटलैण्ड प्रायद्वीप

**जूट जाति** (Jutes) त्यूतनिक है, जिसने ब्रिटेन पर पांचवीं शताब्दी में आक्रमण किया। बीड (Bede) ने उसे 'यूटो' या 'यूटी' (Iuti, or Iutæ) भी कहा है। इस जाति के लोग केंट, बाइट द्वीप और हैंपशायर के निकट के प्रदेशों में बसे थे। उनके संबंध में बीड ने जो कुछ लिखा है उससे यह पता चलता है कि जूट, यूटी या बाद के जाइडर जाति के अनुरूप है, उसका मूल निवास जटलैंड है। कुछ लेखकों ने जूट जाति को उस यूसिआई जाति से अभिन्न माना है जो बाद में फ्रांस में बस गई थी। किंतु ऐसी भी संभावना की जाती है कि वह जाति जटलैंड से ही उक्त प्रदेश में आकर बसी हो। 

## सन्दर्भ
श्रेणी:ब्रिटेन का इतिहास
जिनकीर्ति सूरि

**जिनकीर्ति सूरि** एक जैन आचार्य थे। वे तपागच्छीय सोमसुंदरगणि के शिष्य थे। ये 'वाचक' कहे जाते थे और सन् १४३७ में विद्यमान थे। इन्होंने श्रेष्ठिकथानक, धन्नाशालिभद्रचरित्र, नमस्कारस्तवटीका, दानकल्पद्रुम आदि ग्रंथों की रचना की। बीदर के बादशाह द्वारा सम्मानित पूर्णचंद्र कोठारी ने गिरनार पर्वत पर जब जिनचैत्य का निर्माण किया तो उसकी प्रतिष्ठा जिनकीर्ति सूरि ने की थी। 

एक अन्यर जिनकीर्ति जैसलमेर के राजा मूलराज के समय हुए। इन्होंने मूल प्राकृत ग्रंथ के आधार पर संस्कृत में चार प्रस्तावों में श्रीपालचरित्रकी रचना की है। 

## सन्दर्भ
श्रेणी:जैन आचार्य
जेनलन गुफाएँ

**जेनलन गुफाएँ** (Jenolan Caves) पूर्वी आस्ट्रेलिया में स्थित प्रसिद्ध पर्यटन स्थल है। ब्लू माउंटेन पठार, न्यू साउथ वेल्स के पश्चिमी किनारे पर सिल्यूरिन (Silurian) चूने के पत्थरवाले प्रदेश में, चौड़े भूभाग पर उत्तर से दक्षिण की ओर फैली हुई, सिडनी नगर से ११० किमी दूर पश्चिम की ओर स्थित हैं। इनके सौंदर्य को देखकर १८६६ ईo में यहाँ की सरकार ने इन्हें भ्रमणकेंद्र का रूप दे दिया। अब ये गुफाएँ रंगबिरंगे विद्युत प्रकाश से सुशोभित कर दी गई हैं। 

चार पाँच स्तरों पर फैली हुई इन गुफाओं की संख्या लगभग १२ है, जिनमें कई अवशैल (stalactites) तथा गुलाबी और बैंगनी रंग के ऊँचे ऊँचे भृगु (cliffs) बड़े ही मनमोहक हैं। ये संपूर्ण गुफाएँ, जेनोलन नदी के पानी में सिल्यूरियन चूने के पत्थर घुलने से बनी हैं, सबसे पुरानी गुफा जेनोलन नदी के तट से २५० फुट की ऊँचाई पर है। यहाँ पर बना ४०० फुट ऊँचा प्राकृतिक महराब (arch) है, जो प्राकृतिक सुरंग का काम देता है। इसके भीतर से होकर सड़क गई है। इन गुफाओं के अवलोकनार्थ प्रति वर्ष लाखों भ्रमणार्थी आते हैं। 

## सन्दर्भ

श्रेणी:ऑस्ट्रेलिया के पर्यटन स्थल
विलियम जेनर

right|thumb|300px|विलियम जेनर
**सर विलियम जेनर** (Sir William Jenner ; सन् १८१५ - १८९८) प्रसिद्ध अंग्रेज कायचिकित्सक (फिजिसियन)। वे टाइफस और टाइफायड ज्वर के अन्तर को बताने के लिये प्रसिद्ध हैं।

इनका जन्म ३० जनवरी, १८१५ को चैथम में हुआ था। इन्होंने यूनिवर्सिटी कालेज लंदन में शिक्षा प्राप्त की। सन् १८४७ में इन्होंने 'अविराम ज्वर' (continued fever) के विषय में खोज की और टाइफस ज्वर तथा टाइफाइड ज्वर के अंतर को स्पष्ट किया। यही खोज इनकी प्रसिद्धि का कारण है। सन् १८६४ में ये रॉयल सोसाइटी के फेलो चुने गए। सन् १८६१-६२ में विक्टोरिया और सन् १८६३ में प्रिंस ऑव वेल्स के चिकित्सक नियुक्त हुए। ११ दिसंबर, सन् १८९२ को इनका देहांत हो गया।

श्रेणी:चिकित्सक
जगदीश चन्द्र जैन

**डॉ जगदीश चन्द्र जैन** (20 जनवरी 1909 – 28 जुलाई 1993) प्रसिद्ध विद्वान, भारतविद, शिक्षाशास्त्री, लेखक, तथा भारतीय स्वतन्त्रता के सेनानी थे। उन्होने ८० से अधिक पुस्तकों की रचना की जो विविध विषयों की हैं, जैसे जैन दर्शन, प्राकृत साहित्य, बच्चों के लिए हिन्दी की पाठ्यपुस्तकें आदि। उनकी रची पुस्तकें आज भी पूरे भारत के विद्यालयों में पढायी जातीं हैं। 

डॉ जैन गाँधी हत्या के मुकदमे में प्रमुख गवाह थे। कहा जाता है कि उन्होने सरकार को गांधी हत्या के षडयन्त्र के प्रति पहले ही सावधान कर दिया था।

## जीवन परिचय
डॉ जगदीश चन्द्र जैन का जन्म सन १९०९ में उत्तर प्रदेश के मुजफ्फरनगर के पास **बसेड़ा** नामक ग्राम में हुआ था।

## कृतियाँ
* जैन साहित्य का वृहद इतिहास,
* भारतीय दर्शन : एक नई दृष्टि, विद्याभवन राष्ट्रभाषा ग्रंथमाला, 
* दो हजार वर्ष की पुरानी कहानियाँ, 
* History and Development of Prakrit Literature, 
* Life in ancient India as depicted in the Jain canons and commentaries, 6th century BC to 17th century AD, 
* Studies in early Jainism: selected research articles, 
* The murder of Mahatma Gandhi, prelude and aftermath, 
* Prakrit Narrative Literature: Origin And Growth, 
* Amidst the Chinese people, 
* The gift of love and other ancient Indian tales about women

## सन्दर्भ

## इन्हें भी देखें
*दो हजार वर्ष पुरानी कहानियाँ (गूगल पुस्तल ; लेखक जगदीश चन्द्र जैन)

श्रेणी:भारतविद
श्रेणी:भारतीय स्वतंत्रता सेनानी
प्रतिषेध

जब कोई निचला न्ययालय अपने अधिकार क्षेत्र का अतिक्रमण करके किसी मुकदमें की सुनवाई करे तो इस स्थिति में उच्चतर न्यायलय उसे ऐसा करने से रोकने के लिए 'प्रतिषेध लेख' (writ of prohibition) जारी करता है। 

श्रेणी:विधि
अभ्यंग

**अभ्यंग** (अभि + अंग = तेल की मालिश) एक प्रकार का आयुर्वैदिक मालिश है जिसमें शरीर को गुनगुने तेल से मालिश की जाती है। इसमें तेल की मात्रा अधिक होती है और उसमें कुछ औषधियाँ भी मिलायी गयीं होती हैं। 

मौसम में परिवर्तन, गलत आहार-विहार, शरीर की प्रतिरोधक क्षमता में कमी, पर्याप्त संतुलित आहार का अभाव, उचित व्यायाम की कमी आदि कारणों से ये दोष दिखाई देते हैं। यही दोष कई प्रकार की शारीरिक व मानसिक बीमारियों को साथ लाते हैं। रोगी की प्रकृति को देखकर अभ्यंग मसाज द्वारा इन रोगों को दूर किया जा सकता है।

उचित तेल का चयन कर उसे कुनकुना कर लें। मसाज लेने वाले को आरामदायक तरीके से लिटा दें। पूरे शरीर पर तेल लगाएँ। पाँच मिनट तक ऐसे ही छोड़ दें ताकि तेल शरीर में अच्छी तरह सोख लिया जाए। फिर मसाज शुरू करें। मसाज करते समय पैर, हथेली, उँगलियों व नाखून के छोरों पर तेल अच्छी तरह लगाएँ क्योंकि यहाँ बड़ी संख्या में तंत्रिकाओं के छोर होते हैं। पेट एवं हृदय जैसे संवेदनशील अंगों पर मसाज हल्के हाथों से करें।

## लाभ
* अभ्यंग (मालिश) शरीर और मन की ऊर्जा का संतुलन बनाता है।
* वातरोग के कारण त्वचा के रूखेपन को कम कर वात को नियंत्रित करता है।
* शरीर का तापमान नियंत्रित करता है।
* शरीर में रक्त प्रवाह और दूसरे द्रवों के प्रवाह में सुधार करता है।
* अभ्यंग त्वचा को चमकदार और मुलायम बनाता है।
* मालिश की लयबद्ध गति जोड़ों और मांसपेशियों की अकड़न-जकड़न को कम करती है।
* अभ्यङ्ग से त्वचा की सारी अशुद्धियाँ दूर हो जाती हैं, तब हमारा पाचन तंत्र ठीक हो जाता है।
* पूरे शरीर में ऊर्जा और शक्ति का संचार होने लगता है।
* अभ्यङ्ग यानि मालिश से शरीर में रक्त परिसंचरण बढ़ता है।
* शरीर के सभी विषैले तत्त्व बहार निकल जाते हैं।

## सन्दर्भ

## बाहरी कड़ियाँ
*अभयंग (आयुर्वेदिक मालिश) को अपने प्रतिदिन का हिस्सा बनाएँ

श्रेणी:आयुर्वेद
योग्यता-पद्धति

**योग्यता-पद्धति** (मेरिट सिस्टम) सरकारी कर्मचारियों की नियुक्ति एवं पदोन्नति (प्रोमोशन) की वह प्रक्रिया है जो कर्मचारियों द्वारा निर्धारित काम करने की योग्यता पर आधारित होती है, न कि उनके राजनीतिक सम्बन्धों के आधार पर। यह लूट प्रथा (spoils system) की विपरीत प्रथा है।

श्रेणी:चीनी आविष्कार
श्रेणी:राजनीतिक शब्दावली
इंपाला

**इंपाला** () हिरन जैसे एक तरह की स्तनपायी है।

## सन्दर्भ
हय्मानोकालिस

***हय्मानोकालिस*** (Hymenocallis  (यूएस) अथवा  (यूके) सुदर्शन कुल का एक अमेरिकी पौधे की प्रजाति है।

## सन्दर्भ
रामेश्वर शुक्ल 'अंचल'

**रामेश्वर शुक्ल 'अंचल**' हिन्दी भाषा के कवि थे। इनका जन्म - 01 मई 1915 को ग्राम किशनपुर, जिला - फतेहपुर उत्तर प्रदेश में हुआ था एवं मृत्यु - 12 अक्टूबर 1995 को हुई थी। शुक्ल ने जबलपुर विश्वविद्यालय के हिन्दी विभाग में वर्षों तक अध्यापन किया तथा विभागाध्यक्ष रहे। रामेश्वर छायावाद युग के उत्तरार्ध के कवि हैं। बाद में इन्होंने मार्क्सवादी तथा प्रगतिशील कविताएं भी लिखीं। इनकी भाषा में नए विशेषण और नए उपमान प्रयुक्त हुए हैं। मुख्य कविता-संग्रह हैं : 'मधुलिका, 'अपराजिता, 'किरण बेला, 'वर्षांत के बादल और 'विराम चिन्ह। इन्होंने उपन्यास, निबंध तथा हिन्दी साहित्य का अनुशीलन आदि ग्रंथ भी लिखे। 

## रचनाएँ
* उल्का (उपन्यास),
* चढ़ती धूप1966,
* शीलजयी (काव्य संग्रह )1976,
* कुंवर की दुल्हन (कहानी) 1980,
* अपराजिता (प्रबंध काव्य)1983,
* मधुलिका (काव्य संग्रह),
* लाल चूनर, किरण बेला, करील, वर्षांत के बादल, विराम चिन्ह,

## सम्मान
* जबलपुर विश्वविद्यालय से डी लिट् की मानद उपाधि 
* उत्तर प्रदेश हिंदी संस्थान द्वारा सम्मान
* हिंदी साहित्य सम्मेलन द्वारा साहित्य वाचस्पति सम्मान
* राष्ट्रपति द्वारा विशेष सम्मान

## सन्दर्भ

श्रेणी:हिन्दी कवि
श्रेणी:छायावादी कवि
बात, अल-खुतुम और अल-आइन के पुरातत्व स्थल

**बात, अल-खुतुम और अल-आइन के पुरातत्व स्थल**, तीसरी सहस्त्राब्दी ईसा पूर्व के महत्वपूर्ण कब्रिस्तान समूह हैं जो एक तालाब के पास स्थित हैं। 1988 में यूनेस्को द्वारा इन्हें विश्व धरोहर घोषित किया गया था।

## विवरण
पिछले 15 वर्षों के दौरान हुए अध्ययनों से फारस की खाड़ी से लेकर ओमान की खाड़ी तक कई मानव बस्तियों के अस्तित्व का पता चला है।
### बात
बात का स्थल एक ताड़ कुंज के भीतर स्थित है। लगभग 3000 ईसा पूर्व में यहाँ तांबे (स्थानीय रूप से निकाले गए) और पत्थर (शायद डायरीट) का सुमेरियों के साथ व्यापार किया जाता था। कई सुमेरियाई ग्रंथों, जैसे कि गिलगामेश का महाकाव्य में इसे दिलमुन कहा गया है। इस गोरिस्तान में लगभग 100 कब्रें और 20 मीटर के व्यास की वृताकार इमारतें मौजूद हैं। इन इमारतों में कोई निकास नहीं था इसलिए यह शायद बावड़ी या भंडारघर हो सकते हैं, लेकिन इनका उद्देश्य सुनिश्चित नहीं है। 1972 में, करेन फ्रिफ्ट के नेतृत्व में एक डेनिश टीम द्वारा की गई खुदाई से पता चला कि यह शहर लगभग 4000 वर्षों तक लगातार बसे हुए थे।

### अल-खुतुम
अल-खुतुम में स्थित भग्नावशेष मूल रूप से एक पत्थर का किला हैं, यह 20 मीटर व्यास का एक पत्थर से बना बुर्ज है। यह 'बात' से 2 किमी दूर पश्चिम में स्थित है।

### अल-आइन
अल-आइन एक छोटा सा कब्रिस्तान है और इन तीनों स्थलों में से सबसे अच्छी हालत में है। यह 'बात' से लगभग 22 किलोमीटर दूर दक्षिण-पूर्व में स्थित है।

## संरक्षण
यूनेस्को द्वारा प्रदत्त संरक्षण से पहले इन स्थलों का कभी भी जीर्णोद्धार अन्य किसी भी प्रकार की मरम्मत नहीं की गयी, इसलिए इनका अलग-थलग रहना ही इनकी एकमात्र सुरक्षा थी। इन स्थलों को सबसे अधिक खतरा उन स्थानीय लोगों से है जो इन पुरातात्विक स्थलों से पत्थर, भवन निर्माण सामग्री के रूप में उठा कर ले जाते हैं।

## इन्हें भी देखें
## सन्दर्भ
नेपाल की व्यवस्थापिका संसद

१९ नवम्बर २०१३ के दूसरी संविधान सभा के निर्वाचन के फलस्वरूप एकसदनीय ६०१ सदस्यों की दूसरी संविधान सभा स्थापित हुई।

२० सितम्बर २०१५ को नये संविधान की घोषणा के साथ ही दूसरी संविधान सभा को व्यवस्थापिका संसद में बदल दिया गया। पहली संविधान सभा के असफल होने के बाद दूसरी संविधान सभा का गठन किया गया था। दूसरी संविधान सभा नया संविधान बनाने में सफल रही। २० सितम्बर २०१५ को नए संविधान के घोषणा के साथ ही दूसरी संविधान सभा का कार्य सम्पन्न हो गया और दूसरी संविधान सभा **व्यवस्थापिका संसद** में परिणत हो गई, जिसका कार्यकाल २१ जनवरी २०१८ को खत्म होगा।

## नई व्यस्थापिका संसद
वर्तमान एकसदनीय व्यस्थापिका संसद का कार्यकाल २१ जनवरी २०१८ को खत्म होगा।
२०१५ के नेपाल के नए संविधान के अनुसार अब नेपाल में द्विसदनीय संसद होंगे। प्रतिनिधि सभा और राष्ट्रीय सभा इस नए व्यवस्थापिका संसद के दो सदन होंगे।

### प्रतिनिधि सभा
प्रतिनिधि सभा में २७५ सदस्य पांच वर्षों के लिए चुने जाएंगे, १६५ सदस्य एकल सीट निर्वाचन क्षेत्रों से और ११० अनुपातिक पार्टी सूची से।

### राष्ट्रिय सभा
राष्ट्रीय सभा में ५९ सदस्य ६ वर्षों के लिए चुने जाएंगे ५९ सदस्यों में से ३ राष्ट्रपति के द्वारा नामित किये जायेंगे। बाँकी बचे ५६ सदस्य नेपाल के सातों राज्यों से ८ - ८ की संख्या में चुने जाएंगे। ८ सदस्यों में ३ महिलाएं होंगी, १ दलित होगा और १ अन्य योग्य वर्ग से होगा।

## इतिहास
इस से पहले की **व्यवस्थापिका संसद** राजा ज्ञानेंद्र के द्वारा २००२ में भंग कर दिया गया था, बावजूद इस के वह माओवादी विद्रोह दबाने में असमर्थ रहें। देश की पांच बड़ी पार्टियों ने राजा के विरोध में प्रदर्शन किया। उनका तर्क था कि या तो राजा नया चुनाव करवायें या निर्वाचित विधान-मंडल को बहाल करें।

२००४ में राजा ने घोषणा किया कि १२ महीनों के अंदर ही संसदीय चुनाव कराए जाएंगे;  अप्रैल २००६ में, प्रमुख लोकतांत्रिक समर्थक विरोध प्रदर्शन के जवाब में घोषणा किया गया कि संसद को पुनर्स्थापित किया जाएगा। १५ जनवरी, २००७ को अंतरिम संविधान के द्वारा विघटित संसद को पुनर्स्थापित किया गया। ७ जून २००७ को संविधान सभा निर्वाचन की तारीख रखी गई किन्तु निर्वाचन नही हो सकी फिर २२ नवम्बर २००७ की तारीख भी असफल हो गई। १० अप्रैल २००८ को नेपाल की पहली संविधान सभा निर्वाचन की तारीख रखी गई और दो साल में नया संविधान बनाने की शर्त रखी गई। २८ मई २०१२ को नेपाल की पहली संविधान सभा को भंग कर दिया गया जब यह सभा निर्धारित समय और विस्तारित समय ४ वर्ष में भी संविधान बनाने में असफल रही।

१९ नवंबर २०१३ को दूसरी संविधान सभा निर्वाचन हुई और २० सितम्बर २०१५ को नया संविधान बनाने में सफल रही। नए संविधान के जारी होते ही २००७ में बनी अंतरिम संविधान निष्क्रिय हो गई।

श्रेणी:नेपाल सरकार
श्रेणी:नेपाल की राजनीति
बलवन्ती

** बलवन्ती ** हरियाणा राज्य के कैथल जिले की कैथल तहसील का एक गाँव है।

## सन्दर्भ

श्रेणी:कैथल ज़िले के गाँव
पंडित कल्याणदत्तशर्मा

**पंडित कल्याण दत्त शर्मा** ( १९१९ -- ४ अक्टूबर २००९) वेधशाला निर्माण के विशेषज्ञ थे। जयपुर के महाराजा सवाई जयसिंह के बाद इन्होंने भी कई वेधशालाओं का निर्माण करवाया। 
*(1) जयपुर में गलता की पहाड़ियों में,
*(2) सम्पूर्णानन्द संस्कृत विश्वविद्यालय, वाराणसी में,
*(3) श्री लाल बहादुर शास्त्री राष्ट्रीय संस्कृत विद्यापीठ नई दिल्ली में, 
*(4) शांतिकुंज हरिद्वार में।
*(5) लखनऊ विश्वविद्यालय

वे जयपुर वेधशाला के अध्यक्ष भी रहे। इन्हें राष्ट्रपति पुरस्कार से भी सम्मानित किया गया। इनको श्री लाल बहादुर शास्त्री राष्ट्रीय संस्कृत विद्यापीठ, नई दिल्ली द्वारा 'महामहोपाध्याय' पदवी से अलंकृत किया गया। सवाई जयसिंह जी के बाद वेधशाला निर्माण के एक मात्र विशेषज्ञ रहे । वेधशाला के निर्माण के हेतु इन्हें सवाई जयसिंह सम्मान भी दिया गया ।

आपका जन्म राजस्थान के प्रसिद्ध पर्यटन स्थल आभानेरी (बांदीकुई) में हुआ।

## कृतियाँ
; महामहोपाध्याय पंडित कल्याण दत्त शर्मा द्वारा लिखित पुस्तकें- 

*अनुभूत योगावली, फलित ज्योतिष

*ज्योतिष पीयूष 

* पंचांग गणितम् (पंचांग निर्माण पद्धति)

* वेधशाला परिचय (हिन्दी, अंग्रेजी, संस्कृत )

*Stone observatories in India 

## इन्हें भी देखें
*भारतीय ज्योतिष 
*भारतीय ज्योतिषी
*सिद्धान्त ज्योतिष

## सन्दर्भ

श्रेणी:राजस्थान के लोग
श्रेणी:भारतीय ज्योतिषी
अंबर धरा

**अंबर धरा** एक भारती टीवी कार्यक्रम है पूर्व समय में सोनी टीवी पर किया जाता था।

श्रेणी:सोनी टीवी के कार्यक्रम
नेपाल की प्रतिनिधि सभा

**प्रतिनिधि सभा** नेपाल के द्विसदनीय संघीय संसद का निचला सदन या लोक सभा है, ऊपरी सदन को राष्ट्रीय सभा कहा जाता है। सदन की रचना और शक्ति नेपाल के संविधान के भाग ८ और भाग ९ में उल्लेखित है। इस सदन में कुल २७५ सदस्यों प्रावधान है; १६५ एकल-सदस्य निर्वाचन द्वारा फर्स्ट-पास्ट-द-पोस्ट वोटिंग प्रणाली द्वारा चुने जाते हैं और ११० अनुपातिक चुनाव प्रक्रिया के तहत चुने जाते हैं। जहां मतदाता पूरे देश को एकल चुनाव निर्वाचन क्षेत्र समझ कर राजनीतिक दलों के लिए मतदान करते हैं। 

जब तक कि सभा भंग नहीं कर दिया जाता, प्रतिनिधि सभा के सदस्यों का कार्यकाल ५ वर्षों का होता है। प्रधानमंत्री को कार्यालय में नियुक्त होने के लिए प्रतिनिधि सभा के सदस्यों के द्वारा बहुमत का समर्थन हासिल करना होता है।

## इन्हें भी देखें
*नेपाल की व्यवस्थापिका संसद
*राष्ट्रीय सभा

## सन्दर्भ

श्रेणी:नेपाल सरकार
राष्ट्रीय सभा

**राष्ट्रीय सभा** नेपाल के द्विसदनीय संघीय संसद का ऊपरी सदन या राज्य सभा है, निचले सदन को प्रतिनिधि सभा कहा जाता है। सदन की रचना और शक्ति नेपाल के संविधान के भाग ८ और भाग ९ में उल्लेखित है। इस सदन में कुल ५९ सदस्यों का प्रावधान है; ८ - ८ सदस्य प्रत्येक राज्य से निर्वाचक मंडल द्वारा चुने जाते हैं और ३ सदस्य सरकार के सिफारिस पर राष्ट्रपति द्वारा नियुक्त किया जाता है।  

सदस्य ६ वर्षों के लिए नियुक्त किये जाते हैं, जिसमें से एक तिहाई सदस्यों का कार्यकाल हर २ वर्षों में खत्म हो जाता है।
## इन्हें भी देखें
*नेपाल का ब्यवस्थापिक संसद
*प्रतिनिधि सभा

## सन्दर्भ

श्रेणी:नेपाल सरकार
आभानेरी

**आभानेरी** राजस्थान के दौसा जिले की बांदीकुई तहसील से 7 किलोमीटर दक्षिण-पूर्व में स्थित एक गाँव है। यह गाँव अपनी ऐतिहासिकता के कारण विश्व विख्यात है। चाँद बावड़ी तथा हर्षद माता मंदिर इसी गाँव में स्थित हैं।

यहां प्रसिद्ध वेधशाला निर्माणकर्ता पंडित कल्याणदत्तशर्मा का जन्म हुआ। यह चाँद बावडी । १५ मीटर गेहरा है। इसमे कुल ७०० सीढ़ियाँ हैं ।

यहां स्थित चांद बावड़ी अपनी अनूठी स्थापत्य शैली में निर्माण के लिए जानी जाती है। पास ही स्थित है हर्षत माता का प्राचीन मन्दिर। वैसे तो यह मां दुर्गा को समर्पित है लेकिन, इसे खुशी और उल्लास का मन्दिर भी कहा जाता है। मन्दिर का निर्माण चौहान वंशीय राजा चांद ने ८वीं-९वीं सदी में कराया था। आभानेरी का असली नाम आभा नगरी था। इस नगर के संस्थापक राजा चांद का मानना था कि उनके नगर में खुशी और उल्लास दुर्गा माता की देन है। इसलिए उन्होंने माता दुर्गा को समर्पित यह भव्य मन्दिर बनवाया। 

मन्दिर के निर्माण में काम में लिए पत्थरों पर शानदार नक्काशी की गई। पत्थरों की इंटरलाॅकिंग कर इसका निर्माण हुआ है। यहां की भव्यता देखकर यह कहना अतिशयोक्ति नहीं कि यहां हर पत्थर बोलता है। यह मन्दिर द्रविड़ शैली में बना हुआ है लेकिन, इसका मूल स्वरूप वैसा नहीं था जो आज है। इस भव्य मन्दिर को महमूद गजनवी ने तहस-नहस कर दिया था। इस दौरान मूर्तियों को खंडित कर दिया गया। बाद में स्थानीय लोगों ने पत्थरों को पुनः जोड़कर इसका निर्माण कराया। 

श्रेणी:ऐतिहासिक गाँव
नेशनल टी-20 कप 2017

**2017 नॅशनल टी-20 कप** पाकिस्तान में खेली जा रही एक ट्वेंटी-20 घरेलू क्रिकेट प्रतियोगिता है। यह पाकिस्तान में नॅशनल टी-20 कप का चौदहवें सत्र है। यह मूल रूप से अगस्त और सितंबर 2017 में आठ टीमों की प्रतिस्पर्धा के साथ आयोजित होना तय था। हालांकि, अगस्त 2017 में, यह घोषणा की गई थी कि टूर्नामेंट इंडिपेंडस कप 2017 और श्रीलंका के खिलाफ पाकिस्तान की श्रृंखला के कारण नवंबर 2017 तक स्थगित हो जाएगा। टूर्नामेंट 11 नवंबर को शुरू हुआ और 26 नवंबर 2017 को समाप्त होने का अनुमान है।

सभी मैच मूलतः मुल्तान क्रिकेट स्टेडियम और इकबाल स्टेडियम में खेले जाने के लिए निर्धारित थे। हालांकि, प्रतियोगिता में संशोधित तारीखों के बाद, सभी जुड़नार अब रावलपिंडी क्रिकेट स्टेडियम में होंगे।

मौजूदा चैंपियन कराची ब्लूज़ को पाकिस्तान क्रिकेट बोर्ड (पीसीबी) ने इस साल प्रतियोगिता में प्रतिस्पर्धा करने के लिए आमंत्रित नहीं किया था। टूर्नामेंट से पहले, पीसीबी ने इंग्लैंड में घरेलू प्रतियोगिताओं और कैरेबियन प्रीमियर लीग 2017 (सीपीएल) में खेल रहे 13 खिलाड़ियों को वापस बुलाया। हालांकि, शीघ्र ही बाद में पीसीबी ने सीपीएल और इंग्लिश घरेलू फिक्स्चर वापस करने के लिए खिलाड़ियों को अनुमति दी, यदि वे चाहें।

## सन्दर्भ

श्रेणी:क्रिकेट प्रतियोगितायें
1932 ग्रीष्मकालीन ओलंपिक

**1932 ग्रीष्मकालीन ओलंपिक**, आधिकारिक तौर पर **X ओलंपियाड के खेलों** के रूप में जाना जाता है, एक प्रमुख विश्वव्यापी बहु-एथलेटिक घटना थी, जिसे 1932 में लॉस एंजिल्स, कैलिफ़ोर्निया, संयुक्त राज्य अमेरिका में मनाया गया था। किसी अन्य शहर ने इन ओलंपिक खेलों की मेजबानी नहीं की। दुनिया भर में महान अवसाद के दौरान आयोजित, कई देशों और एथलीट लॉस एंजिल्स के लिए यात्रा के लिए भुगतान करने में असमर्थ थे। एम्स्टर्डम में 1928 ग्रीष्मकालीन ओलंपिक के आधे से कम भाग लेने वालों ने 1932 में प्रतिस्पर्धा में हिस्सा लिया। यहां तक ​​कि यू.एस. अध्यक्ष हर्बर्ट हूवर ने इस घटना को छोड़ दिया।

आयोजन समिति ने अपनी रिपोर्ट में खेल के वित्त का कोई रिकॉर्ड नहीं रखा, हालांकि समकालीन समाचार पत्रों ने बताया कि खेलों ने 1,000,000 अमेरिकी डॉलर का लाभ कमाया था।

## पदक से सम्मानित

1932 में ओलंपिक कार्यक्रम में भाग लेने वाले 14 विषयों में शामिल 20 विषयों में से 117 कार्यक्रम। दो अश्वारियन कूद आयोजनों (टीम प्रतियोगिताओं) में से एक में पदक नहीं मिला। प्रत्येक अनुशासन में घटनाओं की संख्या कोष्ठकों में देखा जाता है।

*एक्वेटिक्स
**
**
**
*
*
*
**रोड (2)
**ट्रैक (4)
*
**ड्रेसेज (2)
**ईवेंटीग (2)
**शो जंपिंग (2)
*
*
*
*
*
*
*
*
*
**फ्रीस्टाइल (7)
**ग्रीको रोमन (7)

### प्रदर्शन के खेल
* अमरीकी फुटबॉल
* लैक्रोस

### कला
1932 ग्रीष्मकालीन ओलंपिक में कला प्रतियोगिताओं में खेल संबंधी विषयों से प्रेरित पांच श्रेणियों में काम करता है: वास्तुकला, साहित्य, संगीत, पेंटिंग और मूर्तिकला।

## भाग लेने वाले देश

1932 के खेलों में कुल 37 देशों का प्रतिनिधित्व किया गया कोलंबिया ने ओलंपिक खेलों में अपना पहला प्रदर्शन किया, और चीन गणराज्य (1 एथलीट के साथ) पहली बार 1924 के खेलों में विफल प्रदर्शन के बाद भाग लिया।

## पदक गिनती

ये शीर्ष दस राष्ट्र हैं, जो 1932 के खेलों में पदक जीते थे।

## सन्दर्भ

श्रेणी:ग्रीष्मकालीन ओलम्पिक‎
मणिपुरी सिनेमा

**मणिपुर का सिनेमा** पूर्वोत्तर भारत के प्रमुख फिल्म उद्योग में से एक है जिसका प्रारम्भ वर्ष 1972 में प्रथम मणिपुरी फिल्म **मताम्गी मणिपुर** के साथ हुआ। वर्ष 2000 में मणिपुर सरकार ने मणिपुर में हिन्दी फिल्मों पर प्रतिबंध लगाया तो मणिपुरी सिनेमा में वृद्धि हुई। फीचर फिल्मों के साथ-साथ इसमें समानान्तर सिनेमा के क्षेत्र में भी कार्य हुआ है।

## सन्दर्भ

## बाहरी कड़ियाँ

श्रेणी:भारतीय सिनेमा
श्रेणी:मणिपुरी संस्कृति
सुमन गुप्ता

**सुमन गुप्ता** (जन्म : 1990, 28, अगस्त) एक भारतीय टेलिविज़न व फ़िल्म अभिनेत्री हैं। उन्होने टेलिविज़न में अभिनय की शुरुआत वर्ष 2011 में जी टीवी के एक कार्यक्रम अफ़सर बिटिया से की थी। उसके कुछ समय बाद वह नो वन किल्ड जेसिका फ़िल्म में भी नजर आईंं।
2016 में वह बाल कृष्ण टेलिविज़न कार्यक्रम में यशोदा की भूमिका में नज़र आईं।

## टेलिविज़न
* अफ़सर बिटिया - नैना - जी टीवी
* बंधन - कविता - जी टीवी
* सपल्लिटस विल्ला (सीज़न 4) - स्वयं - एमटीवी इंडिया
* क्राइम पेट्रोल - एपिसोडीक कार्य - सोनी टीवी
* सावधान इंडिया - एपिसोडीक कार्य - लाइफ ओके
* अॉहट (सीज़न- 6) - राधिका - सोनी टीवी
*दर्द का रिश्ता - सुरभि - डीडी नेशनल
* बाल कृष्ण - यशोदा - बिग मैजिक

## फ़िल्म
* नो वन किल्ड जेसिका - सुमा

## बाहरी कड़ियाँ
## सन्दर्भ

श्रेणी:1990 में जन्मे लोग
सोर्सफोर्ज

**सोर्सफोर्ज** (SourceForge), एक वेब-आधारित सेवा है जो सोफ़्टवेयर विकास करने वाले लोगों के लिये मुक्तस्रोत सॉफ्वेटयरों का एक केन्द्रीय भण्डार है। 

## सन्दर्भ

## इन्हें भी देखें
*गिटहब
*मुक्तस्रोत सॉफ्टवेयर

श्रेणी:सॉफ्वेटयर भण्डार
नन्ही सी कली मेरी लाडली

**नन्ही सी कली मेरी लाडली** एक मनोरंजक पारिवारिक ड्रामा था जिसका प्रसारण राष्ट्रीय चैनल दूरदर्शन पर सन् 2010 में प्रारम्भ हुआ था। इस धारावाहिक में एक नये चेहरे युक्ति कपूर के साथ साहित्य सहाय और अगस्त जैन ने मुख्य किरदार अदा किये जो कि उस वक्त तक एक लोकप्रिय टेलंट हंट शो को होस्ट करने के कारण काफी प्रसिद्धी हासिल कर चुके थे। इस धारावाहिक ने उस वक्त के कई टेलिविजन धारावाहिकोँ के मुकाबले काफी लोकप्रियता बटोरी। एक लम्बे समय तक यह धारावाहिक टी आर पी में नंबर 3 की पोजिशन पर रहा। इस धारावाहिक में टेलिविजन के कई पुराने कलाकारों के साथ कई नये कलाकार भी नजर आये।

## मुख्य कलाकार
* युक्ति कपूर - गुडडी
* साहित्य सहाय - सूर्या
* अगस्त जैन
* शशि सहाय
* सुशील पराशर
* विश्वजीत प्रधान
* विनय जोशी
* अँकुश बाली
* इकबाल आजाद

## कहानी
खन्ना खानदान मेँ काफी समय बाद एक बेटी का जन्म होता है जिसे सब प्यार से गुडडी कहते है।  गुडडी सारे घर की लाडली है विशेषकर अपने भाईयोँ की।  परेशानी तब पैदा होती है जब गुडडी कॉलेज मेँ एक लड़के सूर्या से जो कि एक अमीर खानदान से ताल्लुक रखता है ,मिलती है और दोनोँ आपस मेँ प्यार करने लगते हैँ। 
जब गुडडी के भाईयोँ को ये बात पता चलती है तो पहले तो वो विरोध करते हैँ फिर बाद मेँ गुडडी की खुशी की खातिर मान जाते हैँ।  गुडडी के पिता गुडडी का रिश्ता एक जगह तय कर देते है यह बात पता चलने पर गुडडी के भाई  सूर्या को नौकर बनाकर घर पर ले आते है ताकि वो पूरे खानदान का विशेषकर गुडडी के पिता का जोकि काफी सख्त और रूढ़िवादी हैँ , का दिल जीत सके।

## सन्दर्भ

श्रेणी:दूरदर्शन धारावाहिक
1936 ग्रीष्मकालीन ओलंपिक पदक तालिका

इस तालिका में रैंकिंग अंतर्राष्ट्रीय ओलंपिक समिति (आईओसी) द्वारा प्रदान की गई जानकारी पर आधारित है और आईओसी के प्रकाशित पत्रिकाओं के प्रकाशित पत्रों के अनुरूप है। डिफ़ॉल्ट रूप से, टेबल को राष्ट्रीय ओलंपिक समिति के एथलीटों ने स्वर्ण पदकों की संख्या से आदेश दिया है (संबंधित राष्ट्र ओलंपिक समिति द्वारा एक राष्ट्र में खेलों का प्रतिनिधित्व किया जाता है)। रजत पदक की संख्या को ध्यान में रखा जाता है और उसके बाद कांस्य पदक की संख्या। अगर एनओसी अब भी बंधे हैं, तो बराबर रैंकिंग दी गई है और उन्हें आईओसी देश कोड द्वारा वर्णानुक्रम में सूचीबद्ध किया गया है।

वेटलिफ्टिंग प्रतियोगिता के लाइटवेट खंड में मृत गर्मी के परिणामस्वरूप आस्ट्रिया के रॉबर्ट फेन और मिस्र के अनवर मेस्बा दोनों को स्वर्ण पदक से सम्मानित किया गया, और उस घटना के लिए रजत पदक से सम्मानित नहीं किया गया। जिमनास्टिक घटनाओं की फर्श प्रतियोगिता में तीसरे स्थान पर एक मृत गर्मी के परिणामस्वरूप जर्मनी के कोन्रेड फ्रे और स्विटज़रलैंड के यूगेन मैक दोनों के लिए कांस्य पदक जीता गया। इसके परिणामस्वरूप 130 स्वर्ण और कांस्य पदक प्राप्त हुए, लेकिन केवल 128 रजत पदक।

## तालिका सूची

## सन्दर्भ

श्रेणी:ग्रीष्मकालीन ओलम्पिक
नेपाल की पहली संविधान सभा

नेपाल की पहली **संविधान सभा** ६०१ सदस्यों का एक एकसदनीय निकाय था जिसने मई २८, २००८ से मई २८, २०१२ तक काम किया। पहली संविधान सभा चुनाव के फलस्वरूप इस संविधान सभा का गठन अप्रैल १०, २००८ को किया गया। इस संविधान सभा को संविधान लिखने हेतु गठन किया गया, और दो वर्षों के लिए अंतरिम संविधान के तौर पर काम किया। एकल-सीट निर्वाचन क्षेत्रों से २४० सदस्य चुने गए, ३३५ सदस्य अनुपातिक प्रतिनिधित्व से चुने गए, और बचे हुए २६ सीट नामित सदस्यों के लिए आरक्षित रखे गए थें।
## इन्हें भी देखें
*नेपाल की दूसरी संविधान सभा
## सन्दर्भ

श्रेणी:नेपाल सरकार
टोयोटा इंडस्ट्रीज

**टोयोटा इंडस्ट्रीज निगम** (, *Kabushiki-gaisha Toyota Jidō Shokki*) एक जापानी मशीन निर्माता कंपनी है। मूल रूप से स्वचालित करघे का एक निर्माण करने वाली यह कंपनी से आगे चल कर टोयोटा मोटर कॉर्पोरेशन विकसित हुआ था। यह राजस्व के अनुसार फोर्कलिफ्ट ट्रक का दुनिया का सबसे बड़ा निर्माता है। 

## इतिहास
कंपनी को 1926 में सकिची टोयोडो, मैनुअल और मशीन-संचालित करघे की एक श्रृंखला के आविष्कारक के द्वारा, टोक्यो ऑटोमेटिक लूम वर्क्स लिमिटेड के रूप में स्थापित किया गया था। इनमें से सबसे प्रभावशाली 1924 में आया टोयोडा ऑटोमेटिव लूम, टाइप जी था, जो एक पूरी तरह से स्वत: उच्च गति चलित, जिसमें बिना रोक शटल बदलने की क्षमता थी, और इसमें दर्जनों अन्य आविश्कार जोडे गये। उस समय यह गुणवत्ता में नाटकीय सुधार और उत्पादकता में तेज़ वृद्धि के साथ दुनिया का सबसे उन्नत करघा था। 2007 में, इस मशीन को जापान के मैकेनिकल इंजीनियरिंग विरासत में मद संख्या 16 के रूप में पंजीकृत किया गया और लिखा गया "यह एक महत्वपूर्ण उपलब्धि है जो वैश्विक कपड़ा उद्योग को उन्नत किया और टोयोटा ग्रुप के विकास के लिए नींव रखी।"

1933 में, कंपनी ने अपनी मोटर वाहन विभाग की स्थापना की, जो सकिची टोयोडे के सबसे बड़े बेटे किकीरोई टोयोडा के नेतृत्व में थी। यह विभाग 1937 में टोयोटा मोटर कं, लिमिटेड के रूप में नामित हुआ और अब इसे टोयोटा मोटर कॉर्पोरेशन के रूप में जाना जाता है। टोयोटा इंडस्ट्रीज टोयोटा ग्रुप की 13 प्रमुख कंपनियों में से एक है। कंपनी, टोयोटा मोटर का 5.55% हिस्सेदार है जोकि सबसे बड़ा शेयरधारक(ट्रस्ट परिक्रामी फंड को छोड़कर) है। शत्रुतापूर्ण विलय और अधिग्रहण के प्रयासों के खिलाफ एक प्रत्युपाय के रूप में, टोयोटा मोटर वर्तमान में अपनी मूल कंपनी टोयोटा इंडस्ट्रीज के 23.5% सामान्य स्टॉक का प्रतिनिधित्व करता है। 

## वर्तमान व्यवसाय
टोयोटा इंडस्ट्रीज़ पांच व्यवसायिक क्षेत्रों में सक्रिय है: मोटर वाहन, सामग्री से निपटने, इलेक्ट्रॉनिक्स, रसद और वस्त्र मशीनरी।

टोयोटा इंडस्ट्रीज द्वारा निर्मित टोयोटा-ब्रांडेड फोर्कलिफ्ट्स पर, टोयोटा मोटर कॉरपोरेशन द्वारा निर्मित टोयोटा मोटर वाहनों की तरह ही प्रतीक चिन्ह होता हैं, और अमेरिका के बाजार के लिए कोलंबस, इंडियाना में टोयोटा औद्योगिक उपकरण विनिर्माण (टीआईईएम) में निर्मित होता है। 

टोयोटा वोट्स/यारिस और टोयोटा आरएवी4 के उत्पादन के लिए टोयोटा इंडस्ट्रीज निगम, टोयोटा मोटर कॉरपोरेशन के अनुबंध के अधीन है। यह टोयोटा-ब्रांड ऑटोमोबाइल जैसे ऐवेनिस, कोरोला, क्राउन, और लैंड क्रूजर में उपयोग के लिए ऑटोमोटिव इंजन बनाती है। 2000 में, टोयोटा इंडस्ट्रीज ने स्वीडिश स्थित फोर्कलिफ्ट ट्रक निगम बीटी इंडस्ट्रीज, बीटी की सहायक कंपनियों के साथ, अमेरिका स्थित द रेमंड कॉरपोरेशन और इतालवी सीईएसएबी का अधिग्रहण किया। टोयोटा इंडस्ट्रीज की मटेरियल हैंडलिंग विभाग के साथ, यह दुनिया में सबसे बड़ी फोर्कलिफ्ट कंपनी बन गई।

अक्टूबर 2012 में, टोयोटा इंडस्ट्रीज ने लिफ्ट ट्रकों के कई हिस्सों के निर्माता कास्केड कार्पोरेशन का 728 मिलियन डॉलर में अधिग्रहण कर लिया।

2016 में, टोयोटा इंडस्ट्रीज ने वेंडरलैंड कॉर्प का अधिग्रहण किया। जो उत्तर अमेरिका के बाजार पर स्वचालित सामग्री प्रबंधन समाधान के साथ ही बस्तीन समाधान का एक निर्माता था।
## निवेशक की जानकारी
कंपनी का शेयर, टोक्यो स्टॉक एक्सचेंज पर प्रतीक 6201.T के तहत सुचीबध्द है।

## इन्हें भी देखें
* टोयोटा
## बाहरी कड़ियाँ
* अंग्रेजी भाषा में कंपनी की वेबसाइट
## सन्दर्भ

श्रेणी:टोयोटा ग्रुप
श्रेणी:जापान की कम्पनियाँ
2017 खैरमानशाह भूकंप

**2017 का ईरान-इराक भूकंप** ईरान और इराक की सीमा पर आया यह भूकम्प 7.3 तीव्रता  का था ईरान और इराक में चार सौ से अधिक लोग मारे गए थे और छह हजार से अधिक लोग घायल हुए थे।  भूकंप स्थानीय समयानुसार 12 नवंबर की रात 9:48 बजे आया था इस भूकंप का केंद्र इराक के पूर्व में स्थित हलब्जा शहर था। इसके केंद्र के दायरे में लगभग 18 लाख की आबादी निवास करती है।

## भूकंप केन्द्र
भूकंप का केंद्र इराक  के कुर्दिस्तान इलाके के सुलेमानिया प्रांत के हलब्जा में था यहां इलाका ईरान की सीमा से सटा हुआ है।

## हताहत
ईरान में 400 से अधिक लोग मारे गए 6700 से अधिक घायल हो गए थे इराक में 7 से अधिक लोग मारे गए और 535 लोग घायल हो गए थे।

## सन्दर्भ

श्रेणी:भूकम्प
श्रेणी:इराक़
श्रेणी:ईरान
टेम्पल माउंट

**टेम्पल माउंट** (, *हर् हबयीत्*, "घर [भगवान का] वाला पहाड़"), जो कि मुस्लिमों के लिये **हरम् अल्-शरीफ़्** (, *अल-हरम अस-शरीफ*, "पवित्र पूजा-स्थल", or , *अल्-हरम् अल्-क़ुद्दुसी अल्-शरीफ़्*, "यरुशलम का पवित्र पूजा-स्थल") के नाम से जाना जाता है, एक पहाड़ है जो कि पुराने यरुशलम में स्थित है। यह विश्व का एक महत्वपूर्ण धार्मिक स्थल है। यहाँ पर यहूदी, इसाई और मुसलमान हजार सालों से पूजा करते आ रहे हैं।

## सन्दर्भ

श्रेणी:यरुशलम
श्रेणी:ईसाई धर्म
श्रेणी:इस्लामी इमारतों की सूची
श्रेणी:यहूदी धर्म
साप्पोरो

**साप्पोरो** (, Sapporo-shi) आबादी के अनुसार जापान का पांचवां सबसे बड़ा शहर और होक्काइदो के उत्तरी जापानी प्रान्त का सबसे बड़ा शहर है। यह इशिकारी उप-प्रांत में स्थित है। यह होक्काइदो प्रांत की राजधानी और जापान का एक अध्यादेश-मनोनीत शहर है। 
जापान के बाहर साप्पोरो, 1972 के शीतकालीन ओलंपिक की मेजबानी के लिए जाना जाता है, जोकि एशिया में पहली बार आयोजित किया गया था। इसके अलावा शहर में वार्षिक साप्पोरो बर्फ महोत्सव मनाया जाता है, जो विदेश से 20 लाख से अधिक पर्यटकों को आकर्षित करता है।

## भूगोल
अंगूठाकार|218x218पिक्सेल|साप्पोरो ओडोरी पार्क

साप्पोरो शहर इशिकारी मैदान के दक्षिण-पश्चिम भाग में, ईशिकारी नदी की सहायक नदी टोयहिरा नदी के जलोढ़ के पास स्थित है। साप्पोरो के पश्चिमी और दक्षिणी भागों में तेनी, मारुयामा और मोइवा पर्वत सहित कई पहाड़ है, साथ ही इसके आस-पास इशिकारी नदी, टोयोहिरा नदी और सोसेई नदी सहित कई नदियाँ भी शामिल हैं।
साप्पोरो में कई पार्क हैं, जिनमें ओड़ीरी पार्क शामिल है, जो कि शहर के केंद्र में स्थित है यहाँ साल भर कई वार्षिक आयोजनों और त्योहारों का आयोजन होता रहता है। मोरेमेमा पार्क भी साप्पोरो के सबसे बड़े पार्कों में से एक है, और यह एक जापानी-अमेरिकी कलाकार और परिदृश्य वास्तुकार इसामु नोगुची की योजना के तहत बनाया गया हैं।

साप्पोरो में एक उमस भरे महाद्वीपीय जलवायु (कोप्पन डीफा) है, जिसमें गर्मियों और सर्दियों में तापमान के बीच काफी अंतर होता है। ग्रीष्मकाल आम तौर पर गर्म होते हैं लेकिन उमस कम हि होती है, और सर्दियाँ बहुत बर्फ़ीली होती है, जिसमें 5.96 मीटर (19 फीट 7 इंच) तक औसतन बर्फबारी होती है। साप्पोरो, दुनिया में कुछ महानगरों में से एक है, जहाँ भारी हिमपात होती है। जिसके कारण यह कई बर्फ के खेलों और त्योहारों कि मेजबानी करता है। शहर में वार्षिक औसतन वर्षा लगभग 1,100 मिमी (43.3 इंच) होती है, और औसतन वार्षिक तापमान 8.5 डिग्री सेल्सियस (47.3 डिग्री फारेनहाइट) है।

## जनसांख्यिकी
शहर की अनुमानित आबादी 30 सितंबर, 2016 तक 1,947,097, और जनसंख्या घनत्व 1,700 प्रति व्यक्ति प्रति किमी2 (4,500 व्यक्ति प्रतिमी2)था। शहर का कुल क्षेत्रफल 1,121.12 किमी2 (432.87 वर्ग मील) है।

## अर्थव्यवस्था
साप्पोरो, तीन उद्योग क्षेत्र में पर आगे हैं, प्रमुख उद्योगों में सूचना प्रौद्योगिकी, खुदरा बाजार और पर्यटन शामिल हैं। अपेक्षाकृत शांत जलवायु के कारण साप्पोरो, सर्दियों के खेल और त्योहारों और गर्मियों की चहलपहल के लिए पर्यटकों को आकर्षित करता है।
शहर, होक्काइदो प्रांत का विनिर्माण केंद्र भी है, यहाँ खाद्य और संबंधित उत्पादों, गढ़े धातु के उत्पादों, इस्पात, मशीनरी, पेय पदार्थ, और लुगदी और कागज जैसे विभिन्न वस्तुओं का निर्माण किया जाता हैं। 
2010 में, ग्रेटर साप्पोरो, साप्पोरो महानगरीय क्षेत्र (2.3 मिलियन आबादी) का कुल सकल घरेलू उत्पाद 84.7 बिलियन अमेरिकी डॉलर था।

## संस्कृति और मनोरंजन
2006 तक, साप्पोरो में पर्यटकों की वार्षिक संख्या 14,104,000 तक पहुंच गई, जोकि पिछले वर्ष की तुलना में 5.9% की वृद्धि के साथ(2005 में 13,323,000) थी। 2006 ही पहला वर्ष था कि साप्पोरो आने वाले पर्यटकों की संख्या 14 मिलियन से भी अधिक थी।

यहाँ, आधुनिक कला के होक्काइदो संग्रहालय, साप्पोरो आर्ट पार्क, मोरेमामा पार्क, मिलिशी कोटरो आर्ट संग्रहालय, हांगो शाइन मेमोरियल मूर्तिकला संग्रहालय, मियानोमोरी कला संग्रहालय, साप्पोरो अंतर्राष्ट्रीय कला महोत्सव जैसे कई आर्कषण के केन्द्र हैं।

ऐतिहासिक स्थलों में होक्काइदो के पूर्व सरकारी कार्यालय की इमारत, साप्पोरो क्लॉक टॉवर, होकाइदो श्राइन और साप्पोरो टीवी टॉवर आदि शामिल हैं।

## सन्दर्भ

श्रेणी:जापान के नगर
1928 ग्रीष्मकालीन ओलंपिक

**1928 ग्रीष्मकालीन ओलंपिक** आधिकारिक तौर पर **IX ओलंपियाड के खेलों** के रूप में जाना जाता है, यह एक अंतरराष्ट्रीय बहु-खेल आयोजन था जिसे 1928 में नीदरलैंड्स के एम्स्टर्डम में खेला गया था। एम्स्टर्डम ने 1920 और 1924 के ओलंपिक खेलों के लिए बोली लगाई थी, लेकिन क्रमशः एंटवर्प, बेल्जियम, और पियरे डी कौरबर्टिन के पेरिस को जीतने का रास्ता दिया था। 1928 खेलों के लिए केवल एक अन्य उम्मीदवार शहर लॉस एंजिल्स था, जो चार साल बाद ओलंपिक की मेजबानी करेगा। इस ओलम्पिक से टीमों का मार्च पास्ट शुरू हुआ जिसमें ग्रीस की टीम ने नेतृत्व किया और मेजवान देश सबसे अंत में आया।

संयुक्त राज्य ओलंपिक समिति ने 1932 ग्रीष्मकालीन ओलंपिक के लिए तैयारी में 1928 के खेल के खर्च और राजस्व को मापा। समिति ने कुल $1.183 मिलियन अमरीकी डालर की कुल लागत को $1.165 मिलियन अमरीकी डॉलर के नुकसान के साथ 18,000 अमेरिकी डॉलर की कमाई की सूचना दी - पिछले खेलों के मुकाबले बहुत कम।

## स्पोर्ट्स

ग्रीष्मकालीन ओलंपिक के दौरान, टूर्नामेंट में 14 खेल, 20 विषयों और 109 आयोजन थे। कोष्ठक में प्रति अनुशासन की घटनाओं की संख्या है।

महिलाओं के एथलेटिक्स और टीम जिमनास्टिक ने इन ओलंपिक में शुरुआत की, आलोचना के बावजूद। पोलैंड के हलिना कोनोपाका पहली महिला ओलंपिक ट्रैक और फील्ड चैंपियन बन गए। रिपोर्ट है कि 800 मीटर की दौड़ पूरी तरह से समाप्त होने वाले प्रतिस्पर्धियों के साथ समाप्त हुई थी (और गलत तरीके से) परिचालित किया गया था। नतीजतन, आईओसी ने फैसला किया कि महिलाओं को लंबी दूरी की दौड़ के लिए भी कमजोर कर दिया गया था, और 1960 के दशक तक महिलाओं की ओलम्पिक दौड़ स्पर्धा 200 मीटर तक सीमित थी।

टेनिस कार्यक्रम से गायब हो गया, केवल एक खेल के रूप में 1968 में फिर से प्रकट हुआ।

### प्रदर्शन के खेल
* कातसन 
* कोर्फ़बॉल
* लैक्रोस

इन खेलों में कला प्रतियोगिताओं भी शामिल हैं, जो आईओसी अब आधिकारिक पदक आयोजनों के रूप में नहीं मानता है।

## भाग लेने वाले देश

एम्स्टर्डम खेलों में कुल 46 देशों का प्रतिनिधित्व किया गया था। माल्टा, पनामा, और रोड्सिया (अब ज़िम्बाब्वे) ने पहली बार ओलंपिक खेलों में भाग लिया। 1920 और 1924 में जर्मनी पर प्रतिबंध लगाने के बाद वापस आ गया।

### राष्ट्रीय ओलंपिक समितियों द्वारा एथलीटों की संख्या



## पदक गिनती

ये शीर्ष दस राष्ट्र हैं, जो 1928 के खेलों में पदक जीते थे।

## सन्दर्भ

श्रेणी:ग्रीष्मकालीन ओलम्पिक‎
1928 ग्रीष्मकालीन ओलंपिक पदक तालिका

## खेल प्रतियोगिता

खेल प्रतियोगिता का रैंकिंग अंतर्राष्ट्रीय ओलंपिक समिति द्वारा प्रदान की गई जानकारी पर आधारित है, हालांकि समिति अधिकृत तौर पर प्रति देश में वैश्विक रैंकिंग को मान्यता नहीं देती है।

109 खेल आयोजनों के लिए कुल 327 पदक दिए गए: 110 स्वर्ण पदक, 108 रजत पदक और 109 कांस्य पदक। ये संख्याएं असमान हैं, क्योंकि इस आयोजन में पहली जगह की टाई के बाद भारोत्तोलन की हल्की श्रेणी में दो स्वर्ण पदक और कोई रजत पदक नहीं दिए गए थे। 33 विभिन्न देशों के एथलीटों ने एक या एक से अधिक पदक जीते, जिसमें 13 देशों के पदक नहीं थे। सबसे अधिक पदक (56) और सबसे स्वर्ण पदक (22) संयुक्त राज्य अमेरिका के एथलीटों ने जीता था।

देश उस देश के एथलीटों द्वारा जीते स्वर्ण पदकों की संख्या से क्रमबद्ध हैं। यदि देश बंधे हैं, तो पहले रजत पदक की संख्या को ध्यान में रखा जाता है और फिर कांस्य पदक की संख्या यदि, उपर्युक्त के बाद, देश अभी भी बांध रहे हैं, समान रैंकिंग दी गई है और उन्हें वर्णानुक्रम में सूचीबद्ध किया गया है।

**स्रोत:** www.olympic.org

## कला प्रतियोगिता

1928 कला प्रतियोगिताओं की रैंकिंग आधिकारिक रिपोर्ट डच राष्ट्रीय ओलंपिक समिति की नौवें ओलंपियाड (1928) पर आधारित है। 1912 से 1948 तक ओलंपिक खेलों के दौरान कला प्रतियोगिताओं का आयोजन किया गया।

13 कला आयोजनों के लिए कुल 29 पदक से सम्मानित किया गया: 9 स्वर्ण पदक, 10 रजत पदक और 10 कांस्य पदक। ये संख्याएं असमान हैं, क्योंकि सभी घटनाओं के लिए तीन पदक से सम्मानित नहीं किया गया। साहित्य में नाटकीय कार्यों के लिए केवल एक रजत पदक से सम्मानित किया गया था और संगीत में ऑर्केस्ट्रा के लिए संरचना के लिए केवल एक कांस्य पदक था। और संगीत में, गीत के रचना के लिए और एक साधन के लिए संरचना के लिए कोई पदक नहीं प्रदान किया गया था। सबसे अधिक पदक (8) जर्मनी के प्रतियोगियों द्वारा जीते, सबसे स्वर्ण पदक (2) नीदरलैंड के प्रतियोगियों द्वारा जीता गया था।

देश उस देश के एथलीटों द्वारा जीते स्वर्ण पदकों की संख्या से क्रमबद्ध हैं। यदि देश बंधे हैं, तो पहले रजत पदक की संख्या को ध्यान में रखा जाता है और फिर कांस्य पदक की संख्या यदि, उपर्युक्त के बाद, देश अभी भी बांध रहे हैं, समान रैंकिंग दी गई है और उन्हें वर्णानुक्रम में सूचीबद्ध किया गया है।

**स्रोत:** *The Ninth Olympiad* (1928)

श्रेणी:ओलम्पिक खेल
1924 ग्रीष्मकालीन ओलंपिक

**1924 ग्रीष्मकालीन ओलंपिक** आधिकारिक तौर पर **VIII ओलंपियाड के खेलों** के नाम से जाना जाता था, यह एक अंतरराष्ट्रीय बहु-खेल आयोजन था, जिसे 1924 में पेरिस, फ्रांस में मनाया गया था। 1900 के बाद पेरिस ने दूसरी बार खेल कराया था। 1924 ग्रीष्मकालीन ओलंपिक के लिए चयन प्रक्रिया में छह बोलियां थीं, और पेरिस को एम्स्टर्डम, बार्सिलोना, लॉस एंजिल्स, प्राग और रोम से आगे चुना गया था चयन 1921 में लॉज़ेन में 20 वीं आईओसी सत्र में किया गया था।

आठवीं ओलंपियाड के खेलों की लागत अनुमानित 10,000,000₣ थी। 5,496,610₣ पर कुल प्राप्ति के साथ, एक समय में 60,000 लोगों तक पहुंचने वाले भीड़ के बावजूद ओलंपिक का भारी नुकसान हुआ।

## स्पोर्ट्स

1924 में ओलंपिक कार्यक्रम का हिस्सा थे, 17 खेलों में शामिल 23 विषयों में से 126 कार्यक्रम। प्रत्येक अनुशासन में घटनाओं की संख्या कोष्ठकों में देखा जाता है।

### प्रदर्शन के खेल
* बास्क पेलोटा
* कैनोइंग
* ज्यू डे पाउम
* ला कैन
* सैवेट
* वॉलीबॉल
* बेसबॉल

## भाग लेने वाले देश

1924 के खेलों में कुल 44 देशों का प्रतिनिधित्व किया गया। जर्मनी अभी भी अनुपस्थित था, जिसे आयोजन समिति ने आमंत्रित नहीं किया था। चीन (हालांकि प्रतिस्पर्धा नहीं की), इक्वाडोर, हैती, आयरलैंड, लिथुआनिया और उरुग्वे ने पहली बार ओलंपिक खेलों में भाग लिया जबकि फिलीपींस ने पहली बार एक ओलंपिक खेलों में राष्ट्र के रूप में हिस्सा लिया था, हालांकि यह पहली बार 1 9 00 ग्रीष्मकालीन ओलंपिक खेलों में भी भाग लिया था इस शहर में। लातविया और पोलैंड ने ग्रीष्मकालीन ओलंपिक खेलों में पहली बार भाग लिया (दोनों ने पहले 1924 शीतकालीन ओलंपिक में चैमोनिक्स में उपस्थित हुए)।

* चीन ने भी उद्घाटन समारोह में भाग लिया, लेकिन इसके चार एथलीट (सभी टेनिस खिलाड़ी) प्रतियोगिता से वापस ले गए।

### राष्ट्रीय ओलंपिक समितियों द्वारा एथलीटों की संख्या

## पदक गिनती

ये शीर्ष दस राष्ट्र हैं जो जीत गए हैं
1924 के खेलों के पदक

*  आईओसी के पियरे डी कौरबर्टिन-संस्थापक और आधुनिक ओलंपिक आंदोलन के पिता ने व्यक्तिगत रूप से 1 9 22 ब्रिटिश माउंट एवरेस्ट अभियान के सदस्यों को 21 ब्रिटिश, 7 भारतीय, 1 ऑस्ट्रेलियाई और 1 नेपाली समेत 21 स्वर्ण पदक दिए।

## सन्दर्भ

श्रेणी:ग्रीष्मकालीन ओलम्पिक‎
1924 ग्रीष्मकालीन ओलंपिक पदक तालिका

यह १९२४ ग्रीष्मकालीन ओलंपिक के **पदक तालिका** का पूरा मेज है जो पेरिस, फ्रांस में आयोजित किया गया था। यह रैंकिंग एक देश द्वारा अर्जित स्वर्ण पदकों की संख्या से क्रमबद्ध है। रजत पदों की संख्या को ध्यान में रखा जाता है और फिर कांस्य की संख्या। यदि, उपर्युक्त के बाद, देश अभी भी बांध रहे हैं, समान रैंकिंग दी गई है और उन्हें वर्णानुक्रम में सूचीबद्ध किया गया है। यह आईओसी, आईएएएफ और बीबीसी द्वारा उपयोग की जाने वाली प्रणाली का पालन करता है।

श्रेणी:ओलम्पिक खेल
1920 ग्रीष्मकालीन ओलंपिक

**1920 ग्रीष्मकालीन ओलंपिक** आधिकारिक तौर पर **VII ओलंपियाड के खेलों** के नाम से जाना जाता था, 1920 में एंटवर्प, बेल्जियम में एक अंतरराष्ट्रीय बहु-खेल आयोजन था।
मार्च 1912 में, आईओसी के 13 वें सत्र के दौरान, 1920 ग्रीष्मकालीन ओलंपिक की मेजबानी करने के लिए बेल्जियम की बोली बेल्जियम ओडिशा समिति के अध्यक्ष बैरन एदोर्ड डी लावेली और रॉयल बेल्जियम फुटबॉल एसोसिएशन ने बनाई थी। समय पर किसी निश्चित होस्ट शहर का प्रस्ताव नहीं था।

1916 ग्रीष्मकालीन ओलंपिक, जो कि बर्लिन में आयोजित हुआ, जर्मन साम्राज्य की राजधानी विश्व युद्ध के कारण रद्द कर दिया गया। युद्ध के बाद और पेरिस शांति सम्मेलन, 1919 ने न केवल नए राज्यों की वजह से ओलंपिक खेलों को प्रभावित किया, बल्कि उन राष्ट्रों के खिलाफ प्रतिबंधों के द्वारा भी युद्ध खो दिया और इसे शुरू करने के लिए दोषी ठहराया गया। हंगरी, जर्मनी, ऑस्ट्रिया, बुल्गारिया और ओटोमन साम्राज्य को खेलों में प्रतिस्पर्धा से प्रतिबंधित कर दिया गया था। 1928 तक जर्मनी ओलंपिक प्रतियोगिता में वापस नहीं आया और इसके बदले 1922 के शीतकालीन संस्करण (जो कि पहले शीतकालीन ओलंपिक की शुरुआत की गई थी) से शुरू हुई, ड्यूश काम्पफस्पिले नामक खेलों की एक शृंखला आयोजित की गई।

नौकायन कार्यक्रम ओस्टेंड, बेल्जियम में और दो में एम्स्टर्डम, नीदरलैंड में आयोजित किए गए थे।

## स्पोर्ट्स/घटनाओं

156 घटनाओं में 29 विषयों में, जिसमें 22 खेल शामिल थे, 1920 में ओलंपिक कार्यक्रम का हिस्सा थे। सैलिंग प्रोग्राम कुल 16 नौसैनिक वर्गों के लिए खुला था, लेकिन वास्तव में केवल 14 नौकायन घटनाएं लड़ी गईं। प्रत्येक अनुशासन में घटनाओं की संख्या कोष्ठकों में देखा जाता है।

### प्रदर्शन खेल
* कॉर्फबॉल

## भाग लेने वाले देश
 
एंटवर्प खेलों में कुल 29 राष्ट्रों ने हिस्सा लिया, केवल 1912 की तुलना में एक अधिक है, क्योंकि जर्मनी, आस्ट्रिया, हंगरी, बुल्गारिया और ओटोमन साम्राज्य को आमंत्रित नहीं किया गया था, जिसने विश्व युद्ध खो दिया था। नव निर्मित यूरोपीय राज्यों से, एस्टोनिया ने भाग लिया, और चेकोस्लोवाकिया, बोहेमिया के बाद, जो ऑस्ट्रियाई साम्राज्य के हिस्से के रूप में प्रथम विश्व युद्ध से पहले एथलीट भेज दिए थे। पोलैंड पोलिश-सोवियत युद्ध में व्यस्त था और इसलिए ओलंपिक टीम बनाने में असमर्थ था। पश्चिम में सोवियत रूस को इसके राजनीतिक प्रतिबंध के हिस्से के रूप में भी आमंत्रित नहीं किया गया था। अर्जेंटीना, सर्बिया की किंगडम, क्रोएशिया और स्लोवेनस, ब्राजील और मोनाको ने पहली बार ओलंपिक खेलों में राष्ट्रों के रूप में हिस्सा लिया। न्यूजीलैंड, जो 1908 और 1912 में ऑस्ट्रेलिया के साथ एक संयुक्त टीम के भाग के रूप में निभाई थी, पहली बार अपनी तरफ से मुकाबला किया।

*न्यूफ़ाउंडलैंड के डोमिनियन में एक प्रतियोगी, एरिक रॉबर्टसन था लेकिन जैसा कि प्रभुत्व की कोई आधिकारिक ओलंपिक समिति नहीं थी, उनकी राष्ट्रीयता की पुष्टि नहीं हो पाई और उन्हें ब्रिटेन का प्रतिनिधित्व करना पड़ा।

चूंकि एंटवर्प 1920 के खेलों के दौरान स्थानीय ओलंपिक आयोजन समिति दिवालिया हो गई, खेलों की कोई भी आधिकारिक रिपोर्ट कभी तैयार नहीं हुई थी। खेलों के दस्तावेजों को ब्रुसेल्स में बेल्जियम ओलंपिक समिति के मुख्यालय में संग्रहित किया गया था।

### राष्ट्रीय ओलंपिक समितियों द्वारा एथलीटों की संख्या

## पदक गिनती

ये शीर्ष 10 राष्ट्र हैं, जो 1920 के खेलों में पदक जीते थे।

## सन्दर्भ

श्रेणी:ग्रीष्मकालीन ओलम्पिक‎
विजय जौली

**विजय जौली** भारतीय जनता पार्टी से सम्बधित एक भारतीय राजनीतिज्ञ हैं। भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

## प्रारम्भिक तथा व्यक्तिगत जीवन
**विजय जौली** का जन्म 24 जुलाई 1960 में पश्चिमी दिल्ली के एक मध्यम परिवार में हुआ। उन्होंने दिल्ली विश्वविद्यालय के अन्तर्गत श्रीराम कॉलेज ऑफ कॉमर्स से स्नातक यानि बी0 कॉम0 (ऑनर्स) तक की शिक्षा ग्रहण की है।

## राजनैतिक जीवन का प्रारम्भ
इनके राजनैतिक जीवन का प्रारम्भ शिक्षण काल में ही हो गया था। ये सन् 198-81 में अखिल भारतीय विद्यार्थी परिषद के साथ दिल्ली विश्वविद्यालय छात्र संघ के अध्यक्ष निर्वाचित हुए। यहीं से इनके राजनैतिक जीवन का पदार्पण हुआ था।

## राजनैतिक जीवन
भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

## सामाजिक जीवन
**राजनैतिक** गतिविधियों के अतिरिक्त सामाजिक व भौगोलिक विषयों पर भी विजय जौली का योगदान रहा है और रहता है।

## अन्तर्राष्ट्रीय प्रतिनिधित्व
यह विजय जौली के चरित्र की विशिष्टतम और बहुविदित योग्यता है, वे भारतीय जनता पार्टी से संबंधित एक भारतीय राजनीतिज्ञ होने के पश्चात भी किसी अन्य सत्ताधारी पार्टी के कार्यकाल में भी अनेक सुदूर देशों में भारतीय सभ्यता व संस्कृति का प्रचार प्रसार तथा **वसुधैव कुटम्बकम्** अर्थात मानवीय हितोपकारी सोच की समन्वयात्मक भूमिका का निर्वहन निरन्तर करते आये हैं।

## पुरस्कार व सम्मान

## सन्दर्भ

श्रेणी:भारतीय जनता पार्टी के राजनीतिज्ञ
श्रेणी:1960 में जन्मे लोग
श्रेणी:जीवित लोग
श्रेणी:दिल्ली के लोग
पवित्र कब्र वाला चर्च

**पवित्र कब्र वाला चर्च** ( *चर्च ऑफ़ द होली सेपुल्कर*;  *कनेसतु अल-कयेमा*;  *नओस टेस अनास्तेसयोस*;  *सुर्ब हरुत’यान तकार*;  *एक्क्लेसिया संकती सेपुल्करी*) जिसे **पुनर्जीवन चर्च** भी कहते हैं, इसाईयों का पुराने यरुशलम शहर के इसाई खण्ड स्थित एक पवित्र गिरजाघर है। यह स्थान इसाई धर्म में दो कारणों से पवित्र है: पहला कारण यह वह जगह है जहाँ ईसा मसीह को सूली पर लटकाया गया और दूसरा कारण उनके शव को इसी स्थान पर दफनाया गया है।

## सन्दर्भ

श्रेणी:यरुशलम
श्रेणी:ईसाई धर्म
श्रेणी:गिरजाघर
बेवर

**वेबर** भारतीय राज्य उत्तर प्रदेश मैनपुरी ज़िला का एक नगर पंचायत और कस्बा है। बेवर में ७६ ग्राम पंचायत हैं।

## इतिहास
वर्ष 1972 से प्रसिद्ध शहीद मेला यहां लगातार लग रहा है। यह मेला बेवर थाने के अमर शहीदों कृष्ण कुमार, जमुना प्रसाद त्रिपाठी और सीताराम गुप्त के साथ साथ देश के तमाम जाने अनजाने आज़ादी के महानायको को श्रद्धांजलि देने व उनकी स्मृतियोँ को संजोने उनके विचारों को जन जन तक पहुचाने के लिए प्रतिवर्ष 23 जनवरी से 10 फरवरी तक उत्तर प्रदेश के  मैनपुरी के बेवर नामक कस्बे में आयोजित किया जाता है।

## सन्दर्भ

श्रेणी:उत्तर प्रदेश के नगर
सूचना-माध्यमों की पारदर्शिता

**सूचना-माध्यमों की पारदर्शिता** (Media transparency) का अर्थ मिडिया के खुलेपन तथा उत्तरदायित्व-बोध से है। 

मिडिया की पारदर्शिता के कुछ पहलू ये हैं- मुक्त स्रोत दस्तावेजीकरण, खुली बैठकें (मीटिंग्स), मिडिया में निवेश का पूरा दृष्य साफ होना चाहिये, वित्तीय प्रकटीकरण के कथन (financial disclosure statements), सूचना की स्वतन्त्रता का कानून, बजट की समीक्षा, लेखापरीक्षा, पीअर समीक्षा आदि।

## इन्हें भी देखें
*प्रेस की स्वतन्त्रता
*दत्त-शुल्क समाचार घोटाला (भारत)

श्रेणी:मिडिया